वृष राशि वालों को उपलब्धियां, कन्या राशि को रुका पैसा और मीन राशि के लोगों को मिल सकते हैं तरक्की के मौके
Aaj Ka Rashifal (Horoscope Today) | Daily Rashifal (9th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 9 जुलाई, रविवार के ग्रह-नक्षत्र शोभन और स्थिर नाम के शुभ योग बना रहे हैं। जिससे वृष राशि वालों को नई उपलब्धियां मिल सकती हैं। इनकम सोर्स भी बढ़ सकते हैं। कन्या राशि वालों को रुका हुआ पैसा मिल सकता है।
9 जुलाई, रविवार के ग्रह-नक्षत्र शोभन और स्थिर नाम के शुभ योग बना रहे हैं। जिससे वृष राशि वालों को नई उपलब्धियां मिल सकती हैं। इनकम सोर्स भी बढ़ सकते हैं। कन्या राशि वालों को रुका हुआ पैसा मिलने से आर्थिक स्थिति में भी काफी हद तक सुधार होगा।
धनु राशि के बिजनेस करने वालों के लिए दिन अच्छा है। मकर राशि वालों का दिन अच्छा है। मनचाहा काम होने से खुश रहेंगे। मीन राशि वालों को तरक्की के मौके मिल सकते हैं। इनके अलावा बाकी राशियों के लिए दिन सामान्य रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- आज अपने आसपास स्वस्थ माहौल महसूस करेंगे। किसी की मदद करके खुशी ही मिलेगी। कोई कार्य सिद्धि भी संभव है। घर में नजदीकी संबंधियों की आवाजाही रहेगी तथा रिश्तो को मधुर बनाने में आप की विशेष भूमिका भी रहेगी।
नेगेटिव- दोपहर बाद किसी कार्य में व्यवधान आ सकता है, लेकिन कोई भी निर्णय लेने में जल्दबाजी या लापरवाही करना ठीक नहीं है। सहज तरीके से अपने कार्यों को निपटाते चलें। समय अनुसार उचित कदम उठाने से परिस्थितियां संभल जाएगी। बच्चों को आपके मार्गदर्शन की जरूरत रहेगी।
व्यवसाय- बिजनेस में अच्छा ऑर्डर लेने या डील करने में आप कामयाब रहेंगे। संचार माध्यमों के प्रयोग से भी कुछ खास जानकारियां मिल सकती हैं। आसपास के व्यवसायियों के साथ चल रही प्रतिस्पर्धा में सफलता पाने के लिए और अधिक मेहनत की भी जरूरत है।
लव- पति-पत्नी के बीच बेहतर सामंजस्य रहेगा। प्रेम विवाह के इच्छुक लोगों को शुभ समाचार मिल सकता है।
स्वास्थ्य- काम के साथ-साथ अपने स्वास्थ्य का भी ध्यान जरूर रखें। मौसम के अनुकूल अपनी दिनचर्या बनाएं।
भाग्यशाली रंग- नीला, भाग्यशाली अंक- 8
वृष - पॉजिटिव- किसी प्रिय के साथ मुलाकात होने से मनोबल बढ़ेगा तथा कोई मन मुताबिक गतिविधि भी होगी। विद्यार्थियों की शिक्षा संबंधी कोई रुकावट दूर होने करने में किसी अनुभवी का सहयोग मिलेगा। सांयकाल के बाद परिवारजनों के साथ किसी मनोरंजन स्थल पर भी जाएंगे।
नेगेटिव- जल्दबाजी या भावुकता में कोई भी निर्णय लेने से परहेज करें अन्यथा बाद में यह निर्णय पश्चाताप का कारण बन सकते हैं। प्रॉपर्टी अथवा बंटवारे जैसी समस्याओं को लेकर कुछ परेशानियां और रुकावटें आ सकती है। परंतु आप अपने मनोबल द्वारा उन्हें दूर करने में सक्षम भी रहेंगे।
व्यवसाय- व्यवसाय में चल रही प्रतिस्पर्धा में आप की मेहनत रंग लाएगी। नई उपलब्धियां हासिल होंगी। जिससे इनकम सोर्स बढ़ेंगे। परंतु इस समय अपनी योजनाएं किसी से भी शेयर ना करें। नौकरी पेशा लोगों को अत्यधिक कार्यभार की वजह से आज भी समय देना पड़ सकता है।
लव- दांपत्य जीवन में आपसी तालमेल बनाकर चलने से सुकून भरा वातावरण रहेगा। तथा मित्रों के साथ भी गेट-टुगेदर संबंधी प्रोग्राम बनेंगे।
स्वास्थ्य- कार्यभार ज्यादा होने की वजह से पैरों में दर्द और थकान जैसी स्थिति महसूस होगी। अपने स्वास्थ्य का भी ध्यान रखें और उचित आराम ले।
भाग्यशाली रंग- पीला, भाग्यशाली अंक- 2
मिथुन - पॉजिटिव- नए संपर्क स्थापित होंगे। राजनीतिक क्षेत्र से जुड़े लोगों को आशातीत सफलता मिलेगी। संतान के प्रति अपना दायित्व अभी भी पूरा करने में सक्षम होंगे। कुछ समय आध्यात्मिक अथवा एकांत स्थल पर समय व्यतीत करने से शांति मिलेगी।
नेगेटिव- पैतृक संपत्ति संबंधी कोई मामला चल रहा है तो उसे हल करते समय संबंधों में खटास ना आने दे। धन का अपव्यय करने से परहेज करें। अपने महत्वपूर्ण कागजातों को संभालकर रखें। इस समय उनके खोने या भूलने की स्थिति बन रही है।
व्यवसाय- किसी अनुभवी की मदद से बिजनेस की योजनाओं पर काम करने में मदद मिलेगी। काम की क्वालिटी और अधिक बेहतर बनाने से गतिविधियों में सुधार होगा। सरकारी सेवारत लोगों को आज भी कहीं ड्यूटी देनी पड़ सकती हैं।
लव- परिवार जनों तथा जीवन साथी के साथ मनोरंजन संबंधी प्रोग्राम बनेगा। प्रेम संबंधों में मर्यादा और सम्मान बनाए रखें।
स्वास्थ्य- शारीरिक और मानसिक थकान रह सकती है। खुद को व्यस्त रखें तथा नकारात्मक विचारों को ना उपजने दे।
भाग्यशाली रंग- हरा, भाग्यशाली अंक- 7
कर्क - पॉजिटिव- आज का दिन सामाजिक अथवा सोसाइटी संबंधी गतिविधियों में ही व्यतीत हो जाएगा। नए संपर्क बनाने से कई तरह की जानकारियां भी मिलेंगी और पूरे आत्म विश्वास के साथ अपने कार्यों के प्रति भी ध्यान देना शुरू कर देंगे। किसी रिश्तेदार से संबंधित शुभ समाचार मिलने से भी मन में प्रफुलता रहेगी।
नेगेटिव- निवेश करने के लिए अभी सही समय नहीं है, उचित समय का इंतजार करें। जल्दी ही क्रोध व आवेश आना आपके व्यक्तिगत तथा अन्य गतिविधियों के लिए नुकसानदायक रहेगा। रुपए-पैसे के मामले में किसी पर भी अधिक भरोसा ना करें ।
व्यवसाय- व्यवसाय में कर्मचारियों के मामले में गुस्से की बजाय सूझबूझ से काम लेना जरूरी है। वरना परिस्थितियां और अधिक नकारात्मक हो सकती हैं। किसी बाहरी इंसान से बातचीत करते समय या कोई भी डील फाइनल करते समय सभी पहलुओं पर उचित विचार करना उचित रहेगा।
लव- व्यवसाय की व्यस्तता के कारण घर परिवार पर ज्यादा समय नहीं दे पाएंगे, हालांकि जीवनसाथी का पूर्ण सहयोग मिलेगा। प्रेम संबंध उजागर हो सकते हैं।
स्वास्थ्य- दिनचर्या और खान-पान व्यवस्थित रखें, पेट से संबंधित शिकायत हो सकती हैं।
भाग्यशाली रंग- गुलाबी, भाग्यशाली अंक- 5
सिंह - पॉजिटिव- कोई सरकारी मामला लटका है, तो आज किसी प्रभावशाली व्यक्ति की सहायता से संपन्न हो सकता है। आज दिन को बहुत ही सकारात्मक तरीके से व्यतीत करें, आज का दिन आपको सफलता देने वाला है। आपके कई रुके हुए काम पुनः गति पकड़ेंगे।
नेगेटिव- भावनाओं में बहकर आप अपना नुकसान कर सकते हैं। इसलिए कोई भी निर्णय प्रैक्टिकल होकर ले। किसी से ज्यादा उम्मीदें ना रखें बल्कि अपनी कार्य क्षमता व योग्यता पर ही विश्वास रखें। व्यर्थ की गतिविधियों में भी अपना समय नष्ट ना करें।
व्यवसाय- कार्यस्थल पर विरोधायों पर आप हावी रहेंगे। जिससे उनका मनोबल कमजोर होगा। कर्मचारियों द्वारा भी आपके काम में पूरी सहायता मिलेंगे। सिंह राशि वालों के लिए व्यापार में क्रोध सबसे बड़ा शत्रु होता है, इसलिए अपनी इस कमजोरी पर विजय हासिल करें।
लव- पारिवारिक वातावरण सुखद और व्यवस्थित रहेगा। घर के किसी सदस्य के विवाह को लेकर जोर-शोर से तैयारियां रहेंगी।
स्वास्थ्य- अपने ऊपर अत्यधिक कार्यभार ना लें। बल्कि दूसरों के साथ काम बांटने से आप तनाव मुक्त महसूस करेंगे।
भाग्यशाली रंग- सफेद, भाग्यशाली अंक- 3
कन्या - पॉजिटिव- पारिवारिक अथवा व्यवसाय संबंधी किसी भी तरह का मामला आपसी सूझबूझ और सकारात्मक वार्तालाप से सुलझ सकता है। कई तरह की गतिविधियां आपको व्यस्त रखेंगी तथा संपर्क दायरा भी बढ़ेगा। आज कोई रुकी हुई बड़ी पेमेंट मिल जाने से आर्थिक स्थिति में भी काफी हद तक सुधार आएगा।
नेगेटिव- कोई पेमेंट आदि फस जाने से आर्थिक समस्या बढ़ सकती है। अत्यधिक व्यस्तता के बावजूद बच्चों की गतिविधियों पर भी ध्यान देना जरूरी है। कुछ समय उनके साथ भी जरूर व्यतीत करें। लेन-देन संबंधी मामलों में लापरवाह बिल्कुल ना रहे।
व्यवसाय- नौकरी और बिजनेस में विपरीत परिस्थितियों का सामना करना पड़ सकता है। हालांकि घर के बड़ों की सलाह आपके लिए फायदेमंद रहेगी। पार्टनरशिप के बिजनेस में व्यवस्था को लेकर किसी साथी से मनमुटाव रहेगा। लेनदेन में सावधानी रखें।
लव- घर के रखरखाव को लेकर आपसी विचार विमर्श होंगे तथा हल्की-फुल्की तकरार भी रहेगी। प्रेम प्रसंगों में भी नज़दीकियां बढ़ेगी।
स्वास्थ्य- वर्तमान मौसम से अपना बचाव करने के लिए स्वास्थ्य की सुरक्षा संबंधी नियमों का गंभीरता से पालन करें। आयुर्वेद का अधिक से अधिक सेवन करना उचित है।
भाग्यशाली रंग- आसमानी, भाग्यशाली अंक- 2
तुला - पॉजिटिव- कोई खुशखबरी मिलने से घर में उत्सव का माहौल रहेगा। पारिवारिक दायित्व भी पूरे होंगे। कोई भी वाहन अथवा प्रॉपर्टी से संबंधित कार्य करने से पहले सभी पहलुओं पर गंभीरता से विचार करें तो निर्णय लेने में आसानी होगी। बड़े बुजुर्गों की सलाह और मार्गदर्शन व्यवहारिक जीवन में आपके काम आएगा।
नेगेटिव- अकस्मात ही कुछ खर्चे बढ़ सकते हैं और उन पर कटौती भी संभव नहीं होगी। भाइयों तथा अन्य रिश्तेदारों के साथ तालमेल थोड़ा कमजोर रहेगा। अपने स्वभाव में कुछ नरमी सहजता रखना अति आवश्यक है। दूसरों को सलाह देने के बजाय अपने व्यवहार का अवलोकन करें।
व्यवसाय- व्यापार मे पिछले कुछ समय से जो परिवर्तन किए हैं, उनका उचित परिणाम हासिल होगा। स्टाफ का सहयोग मिलने से प्रोजेक्ट पूरा करने में भी सफलता मिलेगी। प्रॉपर्टी से संबंधित व्यवसाय में डील करते समय बहुत ही सावधानी बरतने की जरूरत है।
लव- जीवनसाथी की अस्वस्थता की वजह से घर में अतिरिक्त समय देना पड़ेगा। आपसी संबंध मधुर रहेंगे। प्रेम संबंधों को विवाह में परिणित होने में कुछ रुकावटें आ सकती हैं।
स्वास्थ्य- असंतुलित दिनचर्या की वजह से स्वास्थ्य संबंधी दिक्कत हो सकती हैं। योगा तथा व्यायाम पर भी कुछ समय अवश्य व्यतीत करें।
भाग्यशाली रंग- बादामी, भाग्यशाली अंक- 1
वृश्चिक - पॉजिटिव- आज किसी विशेष प्रयोजन को लेकर खास यात्रा हो सकती है और इसके दौरान कोई महत्वपूर्ण जानकारी भी मिलेगी। संतान की किसी सकारात्मक गतिविधि से मन प्रफुल्लित रहेगा। सामाजिक दायरा बढ़ेगा। किसी मित्र की परेशानी में उसकी सहायता करना आपको आत्मिक खुशी प्रदान करेगा।
नेगेटिव- किसी भी खास प्रयोजन संबंधी निर्णय लेते समय ध्यान रखिए कि जरा सी लापरवाही आपको आपके लक्ष्य से भटका सकती है। वरिष्ठ लोगों के सलाह और मार्गदर्शन को नजरअंदाज ना करें। युवाओं को अपने भविष्य के प्रति और अधिक ध्यान देने की जरूरत है।
व्यवसाय- वर्तमान परिस्थितियों की वजह से व्यवसाय मैं कुछ मंदी की स्थिति रहेंगी। हालांकि कारोबारी विस्तार संबंधी योजनाएं हाथ में आएंगी। परंतु कोई भी निर्णय लेने में जल्दबाजी करने से पहले किसी अनुभवी की सलाह अवश्य लें। रुकी हुई पेमेंट समय पर हासिल करने की कोशिश करें।
लव- पति-पत्नी के बीच आपसी सामंजस्य में कमी के वजह से घर की व्यवस्था पर भी असर पड़ेगा। प्रेम संबंधों में भावनात्मक नज़दीकियां बढ़ेंगी।
स्वास्थ्य- आपकी व्यवस्थित दिनचर्या और खान-पान आपको स्वस्थ और ऊर्जावान रखेंगे। महिलाएं किसी भी तरह का इंफेक्शन होने पर लापरवाह ना रहे।
भाग्यशाली रंग- केसरिया, भाग्यशाली अंक- 7
धनु - पॉजिटिव- आज सपने साकार करने का दिन है। लंबे समय से दिया हुआ कर्जा वापस मिल सकता है। खुद को अपडेट रखने के लिए नई टेक्नोलॉजी की जानकारी मिलेगी विद्यार्थियों तथा युवाओं को भी अपने भविष्य संबंधी योजनाओं को फलीभूत करने का अवसर मिलेगा।
नेगेटिव- आलस्य और लापरवाही को अपनी दिनचर्या में स्थान ना दे। बोलचाल का लहजा नर्म रखें। किसी नजदीकी व्यक्ति की सलाह आपके के लिए फायदेमंद रहेगी। अपने मेल, डाटा की सुरक्षा का ध्यान रखें वरना किसी मुसीबत में पड़ सकते हैं।
व्यवसाय- व्यवसाय में कुछ बाहरी स्त्रोतों से चल रही बातचीत का आज उचित परिणाम सामने आएगा। सहयोगीयों की सलाह भी आपके लिए फायदेमंद रहेगी। लेकिन आंतरिक व्यवस्था इस तरह बनाएं कि कम मेहनत में अधिक से अधिक उत्तम परिणाम मिले।
लव- व्यस्तता के बावजूद आप घर परिवार को प्राथमिकता देंगे। कुछ समय परिवार के साथ शॉपिंग, डिनर आदि जैसे कार्यों में भी व्यतीत होगा। लव अफेयर्स के मामले में कुछ नाकामी रह सकती है।
स्वास्थ्य- गले में खराश और खांसी-जुकाम रहेगा। आयुर्वेदिक चीजों का अधिक से अधिक सेवन करना जल्दी स्वस्थ करेगा।
भाग्यशाली रंग- पीला, भाग्यशाली अंक- 6
मकर - पॉजिटिव- आज अचानक ही कोई मनोनुकूल काम हो जाने से मानसिक और शारीरिक रूप से स्वस्थ और प्रसन्न महसूस करेंगे तथा परिवार के साथ शॉपिंग आदि में भी खुशनुमा समय व्यतीत होगा। विद्यार्थियों की किसी सब्जेक्ट को लेकर चल रही समस्या किसी के मार्गदर्शन में हल हो जाएगी।
नेगेटिव- महिलाओं को काम का अतिरिक्त दबाव होने की वजह से आपको अनिद्रा और बेचैनी की समस्या रह सकती है। धैर्य और शांति बनाकर रखना जरूरी है। वरिष्ठ लोगों से मार्गदर्शन ले, इससे दिनचर्या व्यवस्थित करने में सहायता मिलेगी।
व्यवसाय- व्यवसाय में क्रियाशीलता बनी रहेगी। जिससे गतिविधियां बेहतर तरीके से व्यवस्थित होती जाएंगी। जरूरी कागजात और फाइलें संभालकर रखें। किसी से पैसा उधार लिया है तो नियत समय पर उसे वापिस कर दे वरना आपके मान-सम्मान पर बात आ सकती हैं।
लव- परिवार जनों का आपसी सामंजस्य घर में खुशी भरा माहौल बनाकर रखेगा। दिल के मामले में अर्थात प्रेम संबंधों में नज़दीकियां लाने में आपकी महत्वपूर्ण भूमिका रहेगी।
स्वास्थ्य- स्वास्थ्य से संबंधित कोई भी चिंता करने जैसी कोई बात नहीं है। सिर्फ दिनचर्या संतुलित रखें। और मौसम के अनुकूल आहार लें।
भाग्यशाली रंग- नीला, भाग्यशाली अंक- 5
कुंभ - पॉजिटिव- आज बहुत अधिक जिम्मेदारियां रहेगी, लेकिन आप अपनी योग्यता से उन्हें निपटा भी लेंगे। फोन अथवा संपर्कों के माध्यम से से आपको नई उपलब्धियां भी हासिल हो सकती हैं। मित्रों अथवा संबंधियों के साथ आपसी विचारों का सकारात्मक आदान-प्रदान दिनचर्या में महत्वपूर्ण बदलाव लाएगा।
नेगेटिव- संतान का बदला हुआ व्यवहार आपको चिंता में डाल सकता है, डांट-फटकार की बजाए मित्रवत व्यवहार द्वारा उनका मार्गदर्शन करें। इस समय खर्चों की अधिकता रहेगी। आलस के चलते कोई भी कार्य पेंडिंग में ना डालें।
व्यवसाय- व्यवसाय में किसी के अनुभव की जानकारी लिए बिना उसे कोई भी बड़ी जिम्मेदारी ना सौंपे। अपने नेटवर्क को और अधिक एक्टिव रखने का प्रयास लाभकारी रहेगा। डिपार्टमेंटल स्टोर से जुड़े कामों में फायदा होगा। युवा अपने लक्ष्य के प्रति एकाग्र रहें।
लव- वैवाहिक जीवन को सुखमय बना कर रखने के लिए अपने परिवार के लिए भी कुछ समय जरूर निकालें । प्रेम संबंधों में किसी प्रकार की खटास उत्पन्न हो सकती हैं।
स्वास्थ्य- गलत खानपान की वजह से गैस व पेट खराब होने जैसी समस्या रहेगी। चुस्त-दुरुस्त और ऊर्जावान बने रहने के लिए अपनी हेल्थ को सबसे पहले ठीक करना होगा।
भाग्यशाली रंग- क्रीम, भाग्यशाली अंक- 3
मीन - पॉजिटिव- इस समय कुछ मिले-जुले प्रभाव वाला रहेगा। अपना आत्मविश्वास बढ़ाने के लिए क्रिएटिविटी पर भी ध्यान दें। घर के लिए कोई खास वस्तु वगैरह खरीदने के लिए परिवार जनों के साथ मार्केटिंग होगी और मौज मस्ती भी रहेगी। किसी संबंधी के यहां जाने का भी निमंत्रण आ सकता है।
नेगेटिव- व्यक्तिगत अथवा परिवार संबंधी कोई भी दिक्कत आने पर घर के वरिष्ठ सदस्यों की सलाह लेना उचित रहेगा। खर्च करते समय अपने बजट ध्यान भी रखना जरूरी है। विपरीत परिस्थिति में अपना मनोबल गिरने ना दें। किसी से वादा किया है तो जरूर निभाए, वरना आपके मान-सम्मान पर बात आएगी।
व्यवसाय- कारोबारी गतिविधियां व्यवस्थित होंगी और अत्यधिक कार्यभार की वजह से व्यस्तता भी बनी रहेगी। साझेदारी के व्यवसाय में पार्टनर के साथ पारदर्शिता रखना बहुत जरूरी है। युवाओं को अपने किसी नए काम को बेहतर तरीके से अंजाम देने की वजह से तरक्की मिलने की संभावना है।
लव- कुछ समय घर की देखरेख के लिए भी जरूर निकालें। इससे घर का वातावरण खुशनुमा तथा प्रेम भरा बना रहेगा। प्रणय संबंध भी प्रगाढ़ होंगे।
स्वास्थ्य- मौसम जनित स्वास्थ्य संबंधी परेशानियां रहेंगी। अपना उचित ध्यान रखें। लापरवाही समस्या को और बढ़ा सकती हैं।
भाग्यशाली रंग- बादामी, भाग्यशाली अंक- 1